ดาวโจนส์ร่วงเกือบ600จุด/น้ำมันดิบพุ่งทะลุ103$/ทองขึ้น43$
หุ้นดาวโจนส์ปิดร่วง 597.65 จุด ด้านราคาน้ำมันพุ่ง 7.69 ดอลลาร์ แตะ 103.41 ดอลลาร์ ขณะที่ทองคำบวกแรง 43.10 ดอลลาร์ กังวลสงครามยูเครน
2 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 33,294.95 จุด ร่วงลง 597.65 จุด หรือ -1.76%, ดัชนี เอสแอนด์พี 500 ปิดที่ 4,306.26 จุด ลดลง 67.68 จุด หรือ -1.55% และดัชนีแนสแดค ปิดที่ 13,532.46 จุด ร่วงลง 218.94 จุด หรือ -1.59%ดัชนีดาวโจนส์ตลาดหุ้นนิวยอร์กปิดร่วงหนักในวันที่ 1 มี.ค. เนื่องจากนักลงทุนยังคงกังวลเกี่ยวกับสถานการณ์ตึงเครียดในยูเครน รวมทั้งผลกระทบทางเศรษฐกิจหลังจากชาติมหาอำนาจพร้อมใจกันคว่ำบาตรรัสเซีย ขณะเดียวกันนักลงทุนจับตานายเจอโรม พาวเวล ประธานธนาคารกลางสหรัฐ (เฟด) ซึ่งจะแถลงนโยบายการเงินและภาวะเศรษฐกิจต่อสภาคองเกรสในสัปดาห์นี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 7.69 ดอลลาร์ ปิดที่ 103.41 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 7.00 ดอลลาร์ ปิดที่ 104.97 ดอลลาร์ นักลงทุนกังวลว่าการที่รัสเซียใช้ปฏิบัติการทางทหารบุกโจมตียูเครนจะส่งผลกระทบต่ออุปทานน้ำมันราคาทองคำโคเม็กซ์งวดส่งมอบเดือนเมษายน เพิ่มขึ้น 43.10 ดอลลาร์ ปิดที่ 1,943.80 ดอลลาร์ต่อออนซ์